ระเบียบธนาคารแห่งประเทศไทยที่ สกง. 90/2552ว่าด้วยบริการด้านตลาดการเงินเกี่ยวกับการยืมตราสารหนี้(บริการการยืมตราสารหนี้)----------------------------------อื่นๆ - 1. เหตุผลในการออกระเบียบ เพื่อเพิ่มประสิทธิภาพของเครื่องมือในการดําเนินนโยบายการเงิน รวมทั้งสนับสนุนการพัฒนาตลาดเงินและตลาดตราสารหนี้อื่นๆ - 2. อํานาจตามกฎหมาย อาศัยอํานาจตามมาตรา 33 (7) แห่งพระราชบัญญัติธนาคารแห่งประเทศไทยพุทธศักราช 2485 ซึ่งแก้ไขเพิ่มเติมโดยพระราชบัญญัติธนาคารแห่งประเทศไทย (ฉบับที่ 4) พ.ศ. 2551อื่นๆ - 3. ขอบเขตการบังคับใช้ ผู้ให้ยืมตามระเบียบฉบับนี้อื่นๆ - 4. เนื้อหา ในระเบียบนี้ "ผู้ให้ยืม" หมายถึง (1) สถาบันการเงินที่มีกฎหมายเฉพาะจัดตั้งขึ้นตามที่ ธปท. กําหนด และ (2) นิติบุคคลอื่นตามที่ ธปท. กําหนด "ตราสารหนี้" หมายถึง (1) ตั๋วเงินคลัง (2) ตั๋วสัญญาใช้เงินเพื่อปรับโครงสร้างหนี้ (3) พันธบัตรรัฐบาล (4) พันธบัตร ธปท. (5) พันธพัตรหรือหุ้นกู้ที่ออกโดยองค์การของรัฐหรือรัฐวิสาหกิจหรือสถาบันการเงินที่มีกฎหมายเฉพาะจัดตั้งขึ้น ทั้งนี้ ตามที่ ธปท. จะเห็นสมควร "ตราสารหนี้ธนาคารแห่งประเทศไทย" หมายถึงตราสารแสดงสิทธิในหนี้ของ ธปท.ที่ออกให้แก่ผู้ให้ยืมตามระเบียบนี้ "ศูนย์รับฝาก" หมายถึง บริษัท ศูนย์รับฝากหลักทรัพย์ (ประเทศไทย) จํากัด หรือหน่วยงานอื่นใดที่ตลาดหลักทรัพย์แห่งประเทศไทยจัดตั้งขึ้น หรือได้รับอนุญาตจากคณะกรรมการกํากับหลักทรัพย์และตลาดหลักทรัพย์ เพื่อประกอบการศูนย์กลางการให้บริการรับฝากและถอนหลักทรัพย์ "บริการ EFS" หมายถึง บริการด้านการเงินด้วยวิธีอิเล็กทรอนิกส์ ตามระเบียบธนาคารแห่งประเทศไทยว่าด้วยการให้บริการด้านการเงินด้วยวิธีอิเล็กทรอนิกส์ (Electronic Financial Services) พ.ศ. 2544 และที่แก้ไขเพิ่มเติม 4.1 ก่อนเริ่มทําธุรกรรมกับ ธปท.ตามระเบียบนี้ ผู้ให้ยืมต้อง 4.1.1 เป็นผู้ใช้บริการ และจะต้องแต่งตั้งบุคคลผู้มีอํานาจลงนาม ผู้จัดการสิทธิการใช้บริการ/ผู้รับรอง (Certifier) และผู้ปฏิบัติงาน (Officer) ตามระเบียบธนาคารแห่งประเทศไทยว่าด้วยการให้บริการด้านการเงินด้วยวิธีอิเล็กทรอนิกส์ (Electronic Financial Services) พ.ศ. 2544 และที่แก้ไขเพิ่มเติม 4.1.2 ทําหนังสือแสดงความตกลงตามแบบ (1) ที่ ธปท. กําหนด 4.1.3 ทําหนังสือมอบอํานาจให้บุคคลทําหน้าที่แต่งตั้งผู้จัดการสิทธิการใช้บริการการยืมตราสารหนี้ ตามแบบ (2) ที่ ธปท. กําหนด 4.14 ให้บุคคลผู้รับมอบอํานาจตามข้อ 4.1.3 ทําหนังสือแต่งตั้งผู้จัดการสิทธิการใช้บริการการยืมตราสารหนี้ ตามแบบ (3) ที่ ธปท. กําหนด 4.1.5 ให้ผู้จัดการสิทธิตามข้อ 4.1.4 ทําหนังสือกําหนดสิทธิในการทําธุรกรรมการยืมตราสารหนี้ ตามแบบ (4) ที่ ธปท. กําหนด แต่จะกําหนดสิทธิให้ตนเองไม่ได้ 4.1.6 ทําหนังสือมอบอํานาจให้บุคคลกระทําการแทนผู้ให้ยืมในการติดต่อกับ ธปท. เพื่อทําธุรกรรมการยืมตราสารหนี้ ตามแบบ (5) ที่ ธปท. กําหนด 4.1.7 ทําหนังสือแจ้งรายละเอียดสําหรับการส่งมอบตราสารหนี้และชําระเงินตามแบบ (6) ที่ ธปท. กําหนด 4.2 การแสดงเจตนา การบอกกล่าวและการสื่อสารใด ๆ ระหว่าง ธปท. กับผู้ให้ยืมให้ดําเนินการผ่านบริการ EFS ในกรณีที่บริการ EFS ขัดข้องหรือไม่สามารถใช้งานได้ การแจ้งคําเสนอให้ยืมตราสารหนี้ การแจ้งผล การยืนยันหรือการติดต่อระหว่างผู้ให้ยืมกับ ธปท. ให้ดําเนินการทางโทรศัพท์ และให้ผู้ให้ยืมและ ธปท. จัดส่งเอกสารให้แก่กันตามเวลาที่ ธปท. ประกาศกําหนด มิฉะนั้น ธปท. มีสิทธิเรียกค่าปรับจากผู้ให้ยืมได้ตามหลักเกณฑ์ที่ ธปท. ประกาศกําหนด 4.3 ในการทําธุรกรรมแต่ละคราวนั้น ให้มีขั้นตอนดําเนินการ ดังนี้ 4.3.1 ผู้ให้ยืมแจ้งคําเสนอให้ยืมตราสารหนี้มายัง ธปท. ตามหลักเกณฑ์ที่ ธปท.ประกาศกําหนด โดยระบุรายละเอียดดังต่อไปนี้ (ก) มูลค่ารวมตามราคาตราของตราสารหนี้ที่ให้ยืม โดยให้เป็นไปตามเงื่อนไขที่ ธปท. ประกาศกําหนด (ข) อัตราค่าธรรมเนียมการยืมตามที่ ธปท. ประกาศกําหนด (ค) ระยะเวลาของการให้ยืม โดยให้เป็นไปตามเงื่อนไขที่ ธปท. ประกาศกําหนด (ง) เงื่อนไขในการเปลี่ยนตราสารหนี้ที่ให้ยืม หากพ้นเวลาที่กําหนดให้ทําคําเสนอ และผู้ให้ยืมขอเพิ่มคําเสนอ ธปท. จะพิจารณาเป็นรายกรณี โดย ธปท.อาจตกลงยืมตราสารหนี้กับผู้ให้ยืมหรือไม่ก็ได้ ตามที่ ธปท.เห็นสมควร 4.3.2 ธปท. จะแจ้งผลการยืมตราสารหนี้ให้ผู้ให้ยืมทราบ โดย ธปท. จะตกลงยืมตราสารหนี้กับผู้ให้ยืมเป็นจํานวนเท่าใดก็ได้ตามที่ ธปท. จะเห็นสมควร และให้ถือว่าการแจ้งผลของธปท. นั้นเป็นคําสนองและสัญญาการยืมตราสารหนี้มีผลผูกพันคู่สัญญาทันที ไม่ว่าผู้ให้ยืมจะได้แจ้งยืนยันกลับมาให้ ธปท. ตามหลักเกณฑ์ที่ ธปท. ประกาศกําหนดหรือไม่ก็ตาม และผู้ให้ยืมจะต้องแจ้งรายละเอียดตราสารหนี้ ตามผลการพิจารณาของ ธปท. ตามแบบและหลักเกณฑ์ที่ ธปท. กําหนด 4.3.3 ในวันทําการถัดไป ผู้ให้ยืมจะต้องโอนตราสารหนี้ให้ ธปท. ตามวิธีการและเวลาที่ ธปท. ประกาศกําหนด เมื่อ ธปท. ได้รับโอนตราสารหนี้จากผู้ให้ยืมแล้ว ธปท. จะดําเนินการออกตราสารหนี้ธนาคารแห่งประเทศไทย ให้ผู้ให้ยืมเพื่อเป็นหลักประกันตามหลักเกณฑ์ที่ ธปท. ประกาศกําหนด ทั้งนี้ ตราสารหนี้ธนาคารแห่งประเทศไทยไม่สามารถโอนเปลี่ยนมือหรือใช้เป็นหลักประกันได้ เว้นแต่ ธปท. จะกําหนดเป็นอย่างอื่น 4.3.4 ในวันครบกําหนด เมื่อผู้ให้ยืมเวนคืนตราสารหนี้ธนาคารแห่งประเทศไทยให้ ธปท.แล้ว ธปท. จะโอนตราสารหนี้คืนให้ผู้ให้ยืม พร้อมทั้งค่าธรรมเนียมการยืมตามอัตราและระยะเวลาที่ ธปท. ประกาศกําหนด โดย ธปท. จะหักภาษี ณ ที่จ่ายไว้ ยกเว้น ในกรณีที่ผู้ให้ยืมได้รับยกเว้นไม่ต้องเสียภาษีเงินได้ตามประมวลรัษฎากร และให้ถือว่าสิทธิของผู้ให้ยืมในตราสารหนี้ธนาคารแห่งประเทศไทย ดังกล่าวสิ้นสุดลงทันที 4.3.5 หากผู้ให้ยืมจะขอใช้สิทธิในการเปลี่ยนรุ่นตราสารหนี้ ต้องแจ้งให้ ธปท.ทราบล่วงหน้าอย่างน้อย 15 วัน และมูลค่ารวมของตราสารหนี้ที่นํามาเปลี่ยนต้องมีราคาตลาดเท่ากับหรือมากกว่ามูลค่ารวมตามราคาตลาดของตราสารหนี้เดิมที่ขอเปลี่ยน ทั้งนี้ ตามหลักเกณฑ์ที่ ธปท. ประกาศกําหนด และ ธปท. มีสิทธิเรียกค่าใช้จ่ายจากผู้ให้ยืมไม่เกินจํานวนที่ ธปท. ประกาศกําหนด หากผู้ให้ยืมแจ้งขอเปลี่ยนตราสารหนี้กับ ธปท. แล้ว และในวันที่มีผลผู้ให้ยืมไม่โอนตราสารหนี้รุ่นใหม่ตามที่ได้แจ้งขอเปลี่ยนไว้ ธปท. มีสิทธิเรียกค่าปรับจากผู้ให้ยืมตามหลักเกณฑ์ที่ ธปท. ประกาศกําหนด 4.4 ในกรณีที่วันปิดพักสมุดทะเบียนเพื่อการจ่ายดอกเบี้ยตราสารหนี้ที่ใช้ในการยืมอยู่ในช่วงระยะเวลาของสัญญายืม ธปท. จะชําระดอกเบี้ยดังกล่าวคืนให้แก่ผู้ให้ยืม ในวันที่ ธปท.ได้รับดอกเบี้ยตราสารหนี้ดังกล่าว โดยมีการหักภาษี ณ ที่จ่ายไว้ ยกเว้น ในกรณีที่ผู้ให้ยืมได้รับยกเว้นไม่ต้องเสียภาษีเงินได้ตามประมวลรัษฎากร ธปท. จะชําระดอกเบี้ยตราสารหนี้คืนให้แก่ผู้ให้ยืมเต็มจํานวน โดยไม่มีการหักภาษี ณ ที่จ่าย 4.5 ในกรณีที่ผู้ให้ยืมไม่สามารถส่งมอบตราสารหนี้ให้ ธปท. ภายในเวลาที่ ธปท.ประกาศกําหนด ธปท. มีสิทธิบอกเลิกสัญญาหรือดําเนินการตามที่เห็นสมควร และ ธปท. มีสิทธิเรียกค่าปรับจากผู้ให้ยืมตามหลักเกณฑ์ที่ ธปท. ประกาศกําหนด 4.6 ในวันทําการก่อนวันครบกําหนด ถ้าผู้ให้ยืมประสงค์จะให้ ธปท. ยืมตราสารหนี้ต่อทั้งจํานวน (Rollover) ให้ผู้ให้ยืมแจ้งความประสงค์มายัง ธปท. ตามหลักเกณฑ์ที่ ธปท. ประกาศกําหนด ทั้งนี้ หาก ธปท. ตกลงยืมตราสารหนี้ดังกล่าวต่อ ให้ถือว่าการแจ้งผลของ ธปท. นั้น เป็นคําสนองและสัญญาการยืมตราสารหนี้มีผลผูกพันคู่สัญญาทันที ไม่ว่าผู้ให้ยืมจะได้แจ้งยืนยันกลับมาให้ ธปท.ตามหลักเกณฑ์ที่ ธปท. ประกาศกําหนดหรือไม่ก็ตาม ทั้งนี้ ผู้ให้ยืมจะต้องเวนคืนตราสารหนี้ธนาคารแห่งประเทศไทย คืนให้ ธปท. และ ธปท. จะจ่ายค่าธรรมเนียมการยืมตามที่ได้ตกลงไว้ ภายในเวลาที่ ธปท. ประกาศกําหนดโดย ธปท. จะหักภาษี ณ ที่จ่ายไว้ ยกเว้น ในกรณีที่ผู้ให้ยืมได้รับยกเว้นไม่ต้องเสียภาษีเงินได้ตามประมวลรัษฎากร และให้ถือว่าสิทธิของผู้ให้ยืมในตราสารหนี้ธนาคารแห่งประเทศไทยฉบับดังกล่าวสิ้นสุดลงทันที และ ธปท. จะออกตราสารหนี้ธนาคารแห่งประเทศไทย ฉบับใหม่แทนให้ 4.7 ธปท. อาจพิจารณาไม่ยืมตราสารหนี้ตามระเบียบนี้กับผู้ให้ยืมเป็นการชั่วคราวหรือถาวร ในกรณีที่ผู้ให้ยืมไม่ปฏิบัติตามระเบียบนี้หรือระเบียบอื่นใดของ ธปท. และ/หรือดําเนินการใด ๆ ที่ไม่สอดคล้อง และ/หรือ ส่งผลในทางลบต่อแนวทางในการดําเนินนโยบายการเงิน นโยบายอัตราแลกเปลี่ยน และ/หรือ การสร้างเสถียรภาพในระบบการเงิน 4.8 ธปท. สงวนสิทธิ์ที่จะปรับปรุงแก้ไข เพิ่มเติม หรือเปลี่ยนแปลงระเบียบ ประกาศ หรือเอกสารที่เกี่ยวข้องตามระเบียบนี้ได้ โดย ธปท. จะแจ้งให้ผู้ให้ยืมทราบล่วงหน้า 4.9 การตีความตามระเบียบ ประกาศ หรือข้อกําหนดอื่นใดที่ออกตามระเบียบนี้ ธปท. จะเป็นผู้วินิจฉัยชี้ขาดอื่นๆ - 5. บทเฉพาะกาล ในระหว่างที่ ธปท. ยังพัฒนาบริการ EFS เพื่อรองรับการทําธุรกรรมตามระเบียบนี้ยังไม่แล้วเสร็จ ให้ดําเนินการตามข้อ 4.2 วรรคสอง โดยอนุโลมซึ่งรวมถึงการเรียกค่าปรับกรณีไม่ปฏิบัติตามวิธีการดังกล่าวด้วยอื่นๆ - 6. วันเริ่มต้นบังคับใช้ ตั้งแต่วันที่ 1 ตุลาคม 2552 เป็นต้นไปผู้มีอํานาจลงนาม - ประกาศ ณ วันที่ 17 ก.ย. 2552 (นางธาริษา วัฒนเกส)ผู้ว่าการธนาคารแห่งประเทศไทย